পেতের গুলাচি
পেতের গুলাচি (হাঙ্গেরীয়: Péter Gulácsi; জন্ম: ৬ মে ১৯৯০) হলেন একজন হাঙ্গেরীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আরবি লাইপৎসিশ এবং হাঙ্গেরি জাতীয় দলের হয়ে গোলরক্ষক হিসেবে খেলেন। ২০০৭ সালে, গুলাচি হাঙ্গেরি অনূর্ধ্ব-১৭ দলের হয়ে হাঙ্গেরির বয়সভিত্তিক পর্যায়ে অভিষেক করেছিলেন। প্রায় ছয় বছর যাবত হাঙ্গেরির বয়সভিত্তিক দলের হয়ে খেলার পর, তিনি ২০১৪ সালে হাঙ্গেরির হয়ে আন্তর্জাতিক পর্যায়ে অভিষেক করেছেন; হাঙ্গেরির জার্সি গায়ে তিনি এপর্যন্ত ৫২ ম্যাচে অংশগ্রহণ করেছেন।